Na temelju Odluke Upravnog vijeća o izmjeni i dopuni Odluke o upisu djece i o mjerilima upisa u Dječji vrtić „Carić“, Novalja, za pedagošku godinu 2025./2026., Dječji vrtić „Carić“, Novalja, objavljuje

**PONOVLJENU JAVNU OBJAVU**

**ZA UPIS DJECE U DJEČJI VRTIĆ „CARIĆ“, NOVALJA**

**ZA PEDAGOŠKU GODINU 2025./2026.**

 Pozivamo roditelje/skrbnike djece rane i predškolske dobi koja do sada nisu bila uključena u programe predškolskog odgoja da se prijave radi upisa djece u Dječji vrtić "Carić", Novalja.

 Prijave za upis (obrazac Zahtjeva za upis i ostala pripadajuća dokumentacija) zaprimat će se od **9. do zaključno 18. lipnja 2025. godine** i to za ostvarivanje sljedećih programa:

1. REDOVNI  CJELODNEVNI  PROGRAM (10-satni)

 - za djecu jasličnog uzrasta koja do 31. kolovoza 2025.g. navršavaju jednu godinu života

2. REDOVNI  CJELODNEVNI I POLUDNEVNI PROGRAM (10-satni, 6-satni)

 - za djecu vrtićnog uzrasta koja do 31. kolovoza 2025.g. navršavaju tri godine života

3. REDOVNI CJELODNEVNI POSEBNI PROGRAM (10-satni)

- program ranog učenja engleskog jezika za djecu vrtićnog uzrasta s navršene četiri godine života

Prijave za upis djece podnose roditelji/skrbnici djece koji imaju prebivalište ili boravište na području Grada Novalje.

            Djeca se upisuju u jaslice i vrtić uz primjenu prednosti i bodovanja sukladno odredbama Pravilnika o upisu djece i ostvarivanju prava i obveza korisnika usluga u Dječjem vrtiću "Carić", Novalja.

 Prijava za upis podnosi se na posebnom obrascu koji je sastavljen sukladno odredbama Pravilnika, a može se preuzeti na mrežnoj stranici dječjeg vrtića: www.vrtic-caric.hr.

Uz **ispunjen i potpisan** **Zahtjev za upis** roditelji su dužni dostaviti:

– osnovnu dokumentaciju:

1. popunjenu i potpisanu prijavu za upis djeteta u Dječji vrtić,
2. preslika rodnog lista ili izvatka iz matice rođenih ili potvrda s podatcima o rođenju djeteta (bez obzira na datum izdavanja isprave) ili elektronički zapis iz sustava e-Građanin,
3. potvrda nadležnog liječnika o obavljenom sistematskom zdravstvenom pregledu predškolskog djeteta prije upisa u dječji vrtić (ne starije od mjesec dana od dana podnošenja prijave),
4. preslika iskaznice imunizacije djeteta (podaci o urednoj procijepljenosti djeteta protiv bolesti iz Programa obveznog cijepljenja)

– dokumente kojima se dokazuju činjenice bitne za ostvarivanje prednosti kod upisa:

1. za dijete koje ima prebivalište/boravište na području Dječjeg vrtića – preslika potvrde MUP-a o prijavi prebivališta/boravišta djeteta ili elektronički zapis (uvjerenje) o aktivnom prebivalištu/boravištu iz službenih evidencija MUP-a,
2. za dijete roditelja invalida domovinskog rata - rješenje nadležnog ministarstva o statusu roditelja invalida Domovinskog rata,
3. za dijete samohranog zaposlenog roditelja - potvrda o prijavama u evidenciji izdana od HZMO i smrtni list za preminulog roditelja ili izvadak iz matice umrlih za preminulog roditelja ili potvrda o nestanku drugog roditelja ili drugo rješenje nadležnog tijela kojim se dokazuje da roditelj sam skrbi i uzdržava dijete,
4. za dijete samohranog nezaposlenog roditelja - smrtni list za preminulog roditelja ili izvadak iz matice umrlih za preminulog roditelja ili potvrda o nestanku drugog roditelja ili drugo rješenje nadležnog tijela kojim se dokazuje da roditelj sam skrbi i uzdržava dijete
5. za dijete roditelja koji je osoba s invaliditetom - dokaz o upisu u Hrvatski registar osoba s invaliditetom, te dokaz da isti živi u istom kućanstvu kao i dijete za koje se podnosi zahtjev,
6. za dijete s teškoćama u razvoju i kroničnim bolestima - rješenje prvostupanjskog tijela vještačenja Hrvatskog zavoda za socijalni rad
7. za dijete s teškoćama u razvoju i kroničnim bolestima – medicinska dokumentacija kojom se potvrđuje postojanje određene poteškoće odnosno potvrda izabranog pedijatra ili obiteljskog liječnika,
8. za dijete oba zaposlena roditelja - potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana od dana podnošenja prijave: bodovat će se samo onaj radni odnos koji bude evidentiran do 1. travnja tekuće godine, bez obzira na dan izlaska objave upisa djece u dječji vrtić),
9. za dijete jednog zaposlenog roditelja - potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana od dana podnošenja prijave: bodovat će se samo onaj radni odnos koji bude evidentiran do 1. travnja tekuće godine, bez obzira na dan izlaska objave upisa djece u dječji vrtić),
10. za dijete koje živi samo s jednim zaposlenim roditeljem (jednoroditeljska obitelj) - potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana od dana podnošenja prijave: bodovat će se samo onaj radni odnos koji bude evidentiran do 1. travnja tekuće godine, bez obzira na dan izlaska objave upisa djece u dječji vrtić), presuda o razvodu braka,
11. za dijete koje živi samo s jednim nezaposlenim roditeljem (jednoroditeljska obitelj) - presuda o razvodu braka,
12. za dijete čija su oba ili jedan roditelj redovni studenti/učenici - potvrda fakulteta/škole o statusu redovnog studenta/učenika (ne starija od mjesec dana od dana podnošenja prijave),
13. za dijete čije je roditelj član u Dobrovoljnom vatrogasnom društvu  Novalja - dokaz o aktivnom članstvu,
14. za dijete na listi čekanja iz prethodne godine,
15. za dijete korisnika doplatka za djecu - rješenje ili potvrda/elektronički zapis HZMO-a o pravu na doplatak za tekuću godinu,
16. za dijete uzeto na skrb i uzdržavanje i dijete u udomiteljskoj obitelji - rješenje/potvrda Hrvatskog zavoda za socijalni rad,
17. za dijete iz obitelji s troje i više malodobne djece - rodni listovi ili izvodi iz matične knjige rođenih za svu djecu.

**Roditelji/skrbnici djece dostavljaju svu gore navedenu dokumentaciju za koju**

**ostvaruju pravo.**

**Prijave za upis s potrebnom dokumentacijom se predaju** **u papirnatom obliku (zatvorene i kuvertirane) stručnom suradniku – pedagogu u dječjem vrtiću ili poštom na adresu Dječji vrtić „Carić“, Zeleni put 3, 53291 Novalja.**

**Naknadna dokumentacija se neće zaprimati.**

Lista reda prvenstva upisane i neupisane djece bit će objavljena u srpnju 2025. godine, na oglasnoj ploči u dječjem vrtiću te na mrežnoj stranici ustanove.

Podnositelji prijava se neće pojedinačno obavještavati.

Podnositelji prijava nezadovoljni Odlukom o upisu imaju pravo u roku od 3 dana od dana objave iste, podnijeti prigovor Upravnom vijeću Dječjeg vrtića „Carić“.

Sve obavijesti u vezi upisa mogu se dobiti na telefon 053/662-269 i 053/615-190 svakog radnog dana od 8:00-15:00 sati, putem elektroničke pošte ili osobnim dolaskom u dječji vrtić.

                                                                                                                                                         **DJEČJI VRTIĆ "CARIĆ"**